CIMBT ออกโปรสินเชื่อบ้าน 2 ลบ.ชูดอกเบี้ย 3 ปีแรก เริ่มต้น 3.33%
CIMBT ออกโปรสินเชื่อบ้าน 2 ลบ.ชูดอกเบี้ย 3 ปีแรก เริ่มต้น 3.33% สมัครได้ตั้งแต่วันนี้-30 ก.ย.59
6 ก.ค. 2559

ธนาคาร ซีไอเอ็มบี ไทย หรือ CIMBT เปิดเผยว่า ธนาคารออกโปรโมชั่น สินเชื่อบ้าน โฮมโลนฟอร์ยู บ้านใหม่ บ้านมือสอง ทาวน์เฮ้าส์ ทาวน์โฮม คอนโด กู้ได้ทุกแบบ ทุกโครงการ ด้วยอัตราดอกเบี้ยเฉลี่ย 3 ปีแรก เริ่มต้น 3.33 % สำหรับพนักงานที่มีรายได้ประจำต่อเดือน 30,000 บาท ขึ้นไป และต้องการซื้อที่อยู่อาศัยราคา ตั้งแต่ 2 ล้านบาท เพื่อแบ่งเบาภาระสำหรับผู้ที่กำลังมองหาที่อยู่อาศัยอยู่ในขณะนี้ โดยผู้สมัครสินเชื่อ โฮมโลนฟอร์ยู จะได้รับยกเว้นค่าประเมินราคาหลักทรัพย์ สูงสุด 3,210 บาท และค่าจดจำนอง สูงสุด 100,000 บาท เฉพาะ 100 ท่านแรกที่เบิกใช้วงเงิน สำหรับลูกค้าที่ตรงตามหลักเกณฑ์ที่ธนาคารกำหนด สำหรับลูกค้าที่สนใจสามารถสมัครได้แต่วันนี้ ถึง 30 ก.ย. 59